8. sz. melléklet

KÖZBESZERZÉSI TERV

Támogatási szerződés száma: VEKOP-5.3.1-15-2016-00003

Kedvezményezett: Budapest Főváros Önkormányzata

|  |  |  |  |  |
| --- | --- | --- | --- | --- |
| **Támogatást igénylő/ konzorciumi tag** | **Beszerzés tárgya** | **Becsült nettó érték** | **Közebszerzési eljárás típusa** | **Megjegyzés** |
| Budapest Főváros Önkormányzata | Kötelezően előírt nyilvánosság biztosítása | 275 590 Ft | nemzeti nyílt  | egybeszámítás alapján |
| BKK Budapesti Közlekedési Központ Zártkörűen Működő Részvénytársaság | Kivitelezés | 158 189 000 Ft | nemzeti nyílt | - |

|  |
| --- |
| …………………*Budapest Főváros Önkormányzata*KedvezményezettKarácsony Gergely főpolgármesterP.H. Kelt: Budapest, 202… év ………… hónap … napján. |

10. sz. melléklet

**PROJEKT HELYSZÍNE**

Támogatási szerződés száma: VEKOP-5.3.1-15-2016-00003

Kedvezményezett: Budapest Főváros Önkormányzata

|  |  |  |  |  |  |
| --- | --- | --- | --- | --- | --- |
| **irányító szám** | **település neve** | **közterület neve, jellege** | **házszám(ha releváns)** | **helyrajzi szám(ok)** | **helyrajzi szám hiányában pontos területlehatárolás, vagy nyomvonalas létesítmény esetében az érintett közút száma és a beavatkozás kezdő-/végszelvényének száma** |
| 1026 | Budapest | Törökvész lejtő |   | 11799/2 |  |
| 1025 | Budapest | Törökvész út |   | 12544/2 |  |
| 1026 | Budapest | Törökvész lejtő |   | 12544/6 |  |
| 1025 | Budapest | Törökvész út |   | 12544/8 |  |
| 1026 | Budapest | Törökvész lejtő |   | 12546/3 |  |
| 1025 | Budapest | Móricz Zsigmond Gimnázium előtti közterület |   | 12544/8 |  |
| 1025 | Budapest | Törökvész úti Általános Iskola előtti közterület |   | 12544/6 |  |
| 1025 | Budapest | Pitypang utcai Általános Iskola előtti közterület |   | 15769/1 |  |
| 1025 | Budapest | Áldás utcai Általános Iskola előtti közterület |   | 12929/4 |  |
| 1022 | Budapest | Fillér utcai Általános Iskola előtti közterület |   | 12104/1 |  |
| 1024 | Budapest | Ady Endre utcai Általános Iskola előtti közterület |   | 13326 |  |

|  |
| --- |
| …………………*Budapest Főváros Önkormányzata*KedvezményezettKarácsony Gergely főpolgármesterP.H. Kelt: Budapest, 202… év ………… hónap … napján. |

11. sz. melléklet

**RÖVID ÖSSZEFOGLALÁS A PROJEKTRŐL**

Támogatási szerződés száma: VEKOP-5.3.1-15-2016-00003

Kedvezményezett: Budapest Főváros Önkormányzata

Az akcióterület csatlakozik a 2010. évben a bel-budai városközpont rehabilitációja során kialakított kerékpáros-barát területhez, megteremtve ezzel a Millenáris környékének több irányból történő megközelíthetőségét.

A Csatárka úti – Zöldlomb utcai kerékpáros sáv folytatásra kerül a Törökvész útig. A Törökvész út mentén, egészen a Pusztaszeri Köröndig, vagyis a Gábor Áron utca – Pusztaszeri út – Törökvész út kereszteződésénél található körforgalomig kiépítjük a kerékpárosbarát útvonalat. A Törökvész út felső szakaszán és a Görgényi úton keresztül a tervezett erdei túraútvonalakkal létesül kapcsolat, illetve a Szalonka út és a Nagybányai úton keresztül lehet összekötni ezt az útvonalat a Hűvösvölgybe futó kerékpáros úttal.

A kerékpárosbarát fejlesztés területén található iskolák megközelítési lehetőségei javulnak. (Móricz Zsigmond Gimnázium, Törökvész úti Általános Iskola, a Törökvész úti Óvoda és Bölcsőde, Fillér utcai, Áldás utcai, Marczibányi téri általános iskolák). A fejlesztések hatására a II. Kerületi Polgármesteri Hivatal is könnyebben lesz kerékpárral elérhető.

A kerékpárforgalmi létesítmények Csatárka úti szakasza a felső részen összekötésre kerül a Pitypang utcai Általános Iskolával, az alsó szakaszát pedig – a Szépvölgyi út mentén– a Pálvölgyi Barlanggal.

Kerékpártárolók lesznek kialakítva a Pusztaszeri Köröndnél, a fontosabb buszmegállóknál, buszvégállomásnál, és mindegyik iskola előtti közterületen.
A Retek utcában és a Széna téren a nyomvonal kerékpáros-barát volta erősítésre kerül, jobban el lesz különítve a gyalogos forgalomtól, különös tekintettel a kereszteződésekre, lámpás gyalogos/kerékpáros átkelőkre.

Biztonságosabbá lesz téve a kerékpáros átkelés a Margit krt-on keresztül a Varsányi Irén utcában már kiépített kerékpáros létesítmények felé.

Ivókutak telepítése tervezett a Törökvész út mentén, a kerékpártárolókhoz kacsolódóan.

|  |
| --- |
| …………………*Budapest Főváros Önkormányzata*KedvezményezettKarácsony Gergely főpolgármesterP.H. Kelt: Budapest, 202… év ………… hónap … napján. |

12. sz. melléklet

**Kommunikációs terv**

Támogatási szerződés száma: VEKOP-5.3.1-15-2016-00003

Kedvezményezett: Budapest Főváros Önkormányzata

**1. Helyzetelemzés és stratégiai célkitűzések**

Az elmúlt évtizedekben bebizonyosodott, hogy egyéni gépjárműhasználat előtérbe helyezésével a közlekedési igények nem elégíthetők ki a városlakók életminőségének romlása nélkül. A fenntartható közlekedési módok előtérbe helyezése jelentette és jelenti a világ minden táján a megoldást. A fenntartható módok aránya Budapesten belüli közlekedésben 65%, a kerékpározásé 2,3%. A Főváros célkitűzése a Balázs Mór-tervben a fenntartható módok arányának növelése 80%-ra, kerékpáros közlekedés 10%-os részarányának elérése 2030-ig). Ennek egyik eszköze a kerékpáros közlekedés fejlesztése. A kerékpározás elterjedése a városok élhetővé tételének eszköze és eredménye. A pályázatot megalapozó stratégiák: Budapest 2030 Hosszú távú városfejlesztési koncepció, Integrált Településfejlesztési Stratégia, Balázs Mór-terv. A város megfogalmazott céljai egybevágnak a felhívás fő céljával. A támogatási kérelem benyújtásához Budapest Főváros Önkormányzata és a BKK Zrt. és Budapest II. ker. Önkormányzata konzorciumi együttműködési megállapodást köt. A megvalósuló kerékpárosbarát fejlesztés illeszkedik a Fővárosi és a kerületi ITS, céljaihoz, akcióterületeihez.

A II. Kerület és a környező települések motorizáltsága az európai élmezőnybe sorolható, ugyanakkor – a Budai-hegyek közelsége és kertvárosias jellege miatt – a szabadidő-sportoknak, a természetjárásnak és a kerékpáros közlekedésnek nagy hagyományai és távlati lehetőségei vannak ebben a régióban. A gépjárműforgalom okozta problémák csökkentése érdekében szeretnénk, ha a gyalogos és kerékpáros közlekedés az eddigieknél nagyobb szerephez és vonzóbb feltételekhez juthatna. A fejlesztés akcióterületét a mellékelt helyszínrajz tartalmazza. Az akcióterület csatlakozik a 2010. évben a Bel-Budai városközpont rehabilitációja során kialakított kerékpáros-barát területhez, megteremtve ezzel a Millenáris környékének több irányból történő megközelíthetőségét. Cél a teljes terület kerékpárosbarát fejlesztése, az elkészítendő kerékpáros hálózati terv alapján. Konkrét útvonalakra vonatkozó fejlesztési elképzeléseink a már meglévő kerékpárforgalmi létesítményekhez ill. nyomvonalakhoz kapcsolódnak: A Csatárka úti – Zöldlomb utcai kerékpáros sávot folytatjuk a Törökvész útig. A Törökvész út mentén, egészen a Pusztaszeri Köröndig, vagyis a Gábor Áron utca – Pusztaszeri út – Törökvész út kereszteződésénél található körforgalomig folyamatossá tesszük, kiépítjük a kerékpárosbarát útvonalat. A Törökvész út felső szakaszán és a Görgényi úton keresztül a tervezett erdei túraútvonalakkal létesül kapcsolat, illetve a Szalonka út és a Nagybányai úton keresztül lehet összekötni ezt az útvonalat a Hűvösvölgybe futó kerékpáros úttal. A kerékpárosbarát fejlesztés területén található iskolák megközelítési lehetőségei javulnak. (Móricz Zsigmond Gimnázium, Törökvész úti Általános Iskola, a Törökvész úti Óvoda és Bölcsőde, Fillér utcai, Áldás utcai, Marczibányi téri általános iskolák) A fejlesztések hatására a II. Kerületi Polgármesteri Hivatal is könnyebben lesz kerékpárral elérhető. A korábban kiépített és most kiteljesedő kerékpárforgalmi létesítmények Csatárka úti szakaszát a felső részen összekötnénk a Pitypang utcai Általános Iskolával, az alsó szakaszát pedig – a Szépvölgyi út mentén– a Pálvölgyi Barlanggal. Kerékpártárolókat alakítunk ki a Pusztaszeri Köröndnél, a fontosabb buszmegállóknál, buszvégállomásnál, és mindegyik iskola előtti közterületen, Szintén korábban kiépített kerékpárút nyomvonal található a Retek utcában és a Széna téren. Ezen a két helyszínen a nyomvonal kerékpáros-barát voltát erősítenénk, jobban elkülönítenénk a gyalogos forgalomtól, különös tekintettel a kereszteződésekre, lámpás gyalogos/kerékpáros átkelőkre, azok biztonságos használatát segítve elő. Biztonságosabbá tennénk a kerékpáros átkelést a Margit körúton keresztül a Varsányi Irén utcában már kiépített kerékpáros létesítmények felé. Ivókutakat tervezünk telepíteni a Törökvész út mentén, a kerékpártárolókhoz kacsolódóan. A fent ismertetett javaslatok megvalósítása a jövőben további fejlesztés lehetőségeit teremti meg Óbuda felé, illetve a Duna mentén futó kerékpáros nyomvonalakhoz, továbbá erdei kerékpáros túraútvonalak felé a Görgényi út vonalában –, az egykori hármashatárhegyi vitorlázó repülőtér mellett.

**2. Kommunikációs célok meghatározása**

Jelen kommunikációs terv célja, hogy a projekt megvalósítását elősegítse, támogassa és a projekt előrehaladásáról, valamint a projekt keretein belül létrejött eredményekről az érintettek számára információt, tájékoztatást nyújtson a kommunikáció megfelelő eszközeivel.

**3. Célcsoportok – üzenetek meghatározása**

**3.1 A beruházások által közvetlenül érintett, lakossági célcsoportok**

A projekt fontosságának és várható eredményeinek, céljainak megismertetése mellett, nagyon fontos a beruházás kivitelezésének **konkrét, részletes, pontos** információinak eljuttatása feléjük.

Az ellenérzések, ellenérdekeltség csökkentését a **nyílt, minden részletre kiterjedő** kommunikációval lehet csökkenteni. A szervezett fórumokon túl, nagyon fontos, hogy a célcsoport tagjainak lehetőségük legyen **bármikor hozzáférni** (amennyire lehet teljeskörűen) a számukra fontos, őket érdeklő, akár legapróbb részleteket is tartalmazó információkhoz. Ebben például a tájékoztató kiadvány vagy az internetes oldal segíthet, amely alkalmas arra, hogy sok információt, jól strukturált módon, vagyis a felhasználó számára könnyen elérhető formában tartalmazzon.

E célcsoportnál kulcstényező a **teljes körű tájékoztatás** lehetőségének megteremtése. Amennyiben a hatásokról, eseményekről (pl.: a kivitelezéssel, a következményekkel, illetve az életterüket hosszú távú befolyásoló hatásokkal kapcsolatban) szóló, konkrét, tényszerű és részletes információhoz nem férnek hozzá, mert nem adott a lehetőség az ezekről való tájékozódásra, vagy ezek az információk csak nehezen hozzáférhetők, akkor arról találgatásokba kezdenek, fél- vagy téves információk alapján ítélkeznek, ez pedig nyilvánvalóan rontja a projekt kivitelezési lehetőségeit, támogatottságát.

A kommunikáció főbb jellemzői röviden összefoglalva e célcsoport esetében:

* könnyen hozzáférhető,
* a közvetlen környezetükre vonatkozó teljes körű információk,
* közérthető megfogalmazásban, adott esetben segítségnyújtással az értelmezéshez (pl. térképek, illusztrációk, magyarázatok stb.),
* nyílt kommunikáció (pozitív és várható negatív hatásokról egyaránt),
* interaktív kommunikációra alkalmas eszközök esetén valós párbeszédek lehetőségének megteremtése,
* konkrétumokat és pontos részleteket tartalmazó információk,
* proaktivitás,
* naprakészség és rugalmasság biztosítása.

**3.2 Közvélemény**

Ezen célcsoportba soroljuk a projekt megvalósulásának szélesebb körben, közvetve érintett, haszonélvező célközönségét, Budapest lakosságát, illetve az országos nyilvánosságot.

E célcsoport esetén a projekt általános információinak, **ernyőüzeneteinek eljuttatása a cél**: pozitív hatások, hosszú távú célok, eredmények közérdeklődésre számot tartó formában.

A célcsoport elsősorban a tömegkommunikációs eszközök segítségével valósul meg, így

* a sajtónyilvános események, sajtóközlemények hatására megjelenő cikkek, híradások,
* az internetes oldal általános részei, valamint
* a kihelyezett táblák

segítik a feléjük történő kommunikációt.

Az üzenetek tartalmával a főbb célokra, mérföldkövekre, eredményekre érdemes koncentrálni. A kommunikáció pozitív megítélését az általános információkon túl az érdekességek (tények, adatok, események, érdekes minták, példák stb.) megjelentetése segítheti.

**3.3 Civil szervezetek**

E célcsoport esetén a fő cél **a projekt támogatása**, melyet a kommunikáció ernyőüzenetének és adott szervezet érdeklődéséhez, érintettségéhez igazított alüzeneteinek eljuttatásával segíthetünk elő. Amennyiben erre nyitottak, mindenképpen érdemes **bevonni őket a kommunikációs folyamatba**, így nem csak, mint célcsoport, hanem mint az üzenetek közvetítői is részt vállalhatnak a kommunikációs aktivitásban (pl.: sajtónyilvános események).

**3.4 Sajtó képviselői**

A sajtó képviselői a kommunikációs tevékenység végrehajtása során a közvetítő szerepet töltik be.

A sajtót célzó konkrét aktivitások célja **megjelenések generálása** mellyel, a közvélemény, illetve kisebb részben a helyi lakosság, valamint a többi célcsoport tájékoztatása valósul meg közvetett formában. Cél minél nagyobb arányban olyan megjelenések generálása, melyek a projekt megítélését támogató hangvételben íródnak és a célcsoportok számára érdekes, közérthető formában, valamint a számukra szükséges, elvárt mélységben valósítja meg a tájékoztatást.

Fontos ezért, hogy az információk feldolgozását segítsük a sajtó képviselői számára, az aktivitások során minden szükséges és elégséges háttér információt könnyen kezelhető (pl. szerkeszthető leiratok, felhasználható fotók stb.) módon bocsátunk a rendelkezésükre.

A sajtó képviselőinek elérését és a kommunikációba történő bevonását célzó eszközök:

* sajtótájékoztatók a projekt indításához kapcsolódóan,
* sajtónyilvános események,
* sajtóközlemények,
* internetes oldal sajtóinformációs részei.

A sikeres sajtókapcsolati tevékenység alapja a naprakész sajtólista összeállítása, a megfelelően időzített és megfelelő csatornán keresztül eljuttatott meghívók a sajtóeseményekre, valamint a megfelelő háttéranyagok biztosítása.

A sajtó képviselőivel történő együttműködés során plusz lehetőségek biztosítását (pl. egyéni interjúk, riportok készítésének lehetősége, fotók felhasználásának engedélyezése stb.) is érdemes megoldani.

A sajtó képviselői számára eljuttatott üzenetek a lakossági és széles körű nyilvánosság számára szánt üzenetek körével egyeznek meg.

Míg a közvetlenül érintett célcsoport esetén az üzeneteknél az általános információkon túl kifejezetten a konkrétumokra, a részletekre kíváncsiak a célcsoport tagjai, addig a nagyobb nyilvánosságot elérő eszközök esetén a tartalomnak sokkal inkább a nagyobb léptékű, hosszabb távú, globális eredmények kommunikálására kell hangsúlyt fektetni.

A sajtó képviselői esetén az üzenetek körének meghatározásakor a képviselt média hatóköre a döntő. Míg a regionális, helyi szinteket elérő, azokra koncentráló orgánumok esetén a Projekt általános jellemzőin túl érdemes a részleteket is megismertetni az újságírókkal, addig az országos nyilvánosságot elérő csatornák esetén a Projekt főbb jellemzőit, céljait, hatásait, lehetőségeit, pozitívumait érdemes a sajtó képviselői számára könnyen közvetíthető formában átadni.

**4. Kommunikációs stratégia megalkotása**

A „Közlekedésbiztonsági és kerékpárosbarát fejlesztések Budapest II. kerületében” címűprojekt keretében megvalósuló kötelező tájékoztatást segítő kommunikációs tevékenység alapvető céljai:

* A projekt által érintett célcsoportok teljes körű, folyamatos, naprakész, pontos szóbeli és írásbeli tájékoztatásának biztosítása, a projekt sikeres végrehajtásának segítése a kommunikációs eszközökkel. Fontos, hogy az érintettek tájékoztatása megvalósuljon, mind az alapvető információk (pl.: projekt időtartama, várható eredményei, hatásai, előnyei stb.), mind a folyamatos tevékenységekhez kapcsolódó információk körére vonatkozóan (pl.: projekt előrehaladása, időzítés, munkafolyamatok stb.).
* A kommunikációs tevékenységgel ösztönözni kell a projekt által érintett lakosság valamint civil szervezetek részvételét és együttműködését.
* További cél a célcsoportok megismertetése a projekt műszaki tartalmával, valamint a várható eredmények, folyamatok bemutatása. A nyílt és teljes körű tájékoztatás segíti a projekt végrehajtásával járó esetleges kellemetlenségek elfogadtatását az érintett területen élő, vagy ott közlekedő lakossági, vállalkozói, civil szervezetek stb. célcsoportjainak körében.
* Cél a közvélemény elérését, a széles nyilvánosságot biztosító, kommunikációs közvetítő szerepet betöltő sajtóorgánumok képviselőinek tájékoztatása a projekt részleteiről, a közigazgatás és egyéb résztvevő szervezetek (pl. üzemeltető, civil szervezetek) szerepéről a beruházás finanszírozásában, valamint a Projekt megvalósításában.

**5. A tájékoztatás során használt kommunikációs eszközök**

|  |  |  |  |  |
| --- | --- | --- | --- | --- |
| **Kommunikációs eszközök**A projekt előkészítő szakasza (1-4)A projekt megvalósítási szakasza (5-9.)A projekt megvalósítását követő szakasz (10-14.) | **Tevé-kenység időbeli üteme-zése** (év, hónap) | **Darab-szám** | **Az eszköz para-méterei** | **Az eszköz költsége**(bruttó, Ft) |
| 1. | Kommunikációs terv készítése | 2016. december | 1 | - | 0 |
| 2. | Nyomtatott tájékoztatók elkészítése és lakossági terjesztése |  |  |  |  |
| 3.  | A kedvezményezett működő honlapján a projekthez kapcsolódó tájékoztató megjelenítése | 2017. szeptember | 1 | http://budapest.hu/Lapok/2017/kozlekedesbiztonsagi-es-kerekparosbarat-fejlesztesek-budapest-ii-keruleteben.aspx |  |
| 4. | Lakossági fórum, közmeghallgatás szervezése |  |  |  |  |
| 5. | Sajtóközlemény kiküldése a projekt indításáról és a sajtómegjelenések összegyűjtése | 2021. március | 1 |  | 0 |
| 6. | Sajtónyilvános események szervezése |  |  |  |  |
| 7. | A beruházás helyszínén „B” típusú tájékoztató tábla elkészítése és elhelyezése | 2021. március | 1 | Min. 3 mm vastag, műanyag „B” típusú tábla | 60.000 |
| 8. | Média-megjelenés vásárlása a projekthez kapcsolódóan |  |  |  |  |
| 9. | Kommunikációs célra alkalmas fotódokumentáció készítése | 2021. július | 1 | Min. 8,0 MP felbontású Legalább 4 alkalommal, 3-3 db nagy felbontású, nyomdai felhasználásra alkalmas fénykép | 50.000 |
| 10. | Sajtónyilvános ünnepélyes projektátadó rendezvény szervezése |  |  |  |  |
| 11. | Sajtóközlemény kiküldése a projekt zárásáról és a sajtómegjelenések összegyűjtése | 2021 augusztus | 1 |  | 0 |
| 12. | Eredménykommunikációs információs anyagok, kiadványok készítése |  |  |  |  |
| 13. | TÉRKÉPTÉR feltöltése a projekthez kapcsolódó tartalommal | 2021 augusztus | 1 |  | 0 |
| 14.  | A beruházás helyszínén „D” típusú emlékeztető tábla elkészítése és elhelyezése | 2021 augusztus | 1 | Min. 3 mm vastag, műanyag „B” típusú tábla | 5.000 |

|  |
| --- |
| …………………*Budapest Főváros Önkormányzata*KedvezményezettKarácsony Gergely főpolgármesterP.H. Kelt: Budapest, 202… év ………… hónap … napján.. |